മുസ്ലിം ലീഗുമായി കൊമ്ബുകോര്ത്ത് ഡി വൈ എഫ് ഐ തിരുവനന്തപുരം: മുസ്ലിം ലീഗിനെതിരേ രൂക്ഷ വിമര്ശനവുമായി ഡിവൈഎഫ്ഐ സംസ്ഥാന സെക്രട്ടറി എ.എ. റഹീം രംഗത്ത്. ലീഗ് ഒരു കൊള്ളസംഘമാണന്നും ഒരു സമുദായത്തെ മറയാക്കി തടിച്ചു കൊഴുത്തതാണന്നും റഹിം തുറന്നടിച്ചു . ചന്ദ്രികയിലെ കള്ളപ്പണ നിക്ഷേപ കേസില് ലീഗ് സംസ്ഥാന പ്രസിഡന്റ് ഹൈദരലി ശിഹാബ് തങ്ങളെ എന്ഫോഴ്സ്മെന്റ് ഡയറക്ടറേറ്റ് ഇഡി ചോദ്യം ചെയ്തെന്ന കെ.ടി ജലീല് എംഎല്എയുടെ വെളിപ്പെടുത്തലിന് പിന്നാലെയാണ് റഹീമിന്റെ വിമര്ശനം. അഴിമതിക്കും, കോടികളുടെ കള്ളപ്പണ ഇടപാടുകള്ക്കുമുള്ള ഉപകരണം മാത്രമാണ് ലീഗിന് അധികാരം എന്നത്. നേതാക്കള്ക്കെതിരേ ആക്ഷേപം ഉന്നയിക്കപ്പെടുമ്ബോള് മത വിശ്വാസത്തെ മുന് നിര്ത്തി അവര് നേരിടാനാണ് ശ്രമിക്കുന്നതെന്നും റഹീം പറയുന്നു.